wannaphong/clean_thaiwikipedia huggingface dataset:
# อทาลัชวาว
อทาลัชวาว (Adalaj Stepwell) เป็นบ่อน้ำขั้นบันไดในหมู่บ้านอทาลัช อำเภอคานธีนคร รัฐคุชราต ใกล้กับนครอะห์เมดาบาด บ่อน้ำขั้นบันได (วาว) มีความลึกห้าชั้น สร้างขึ้นในปี 1498 ดังที่ปรากฏในจารึกหินอ่อนภาษาสันสกฤต ซึ่งค้นพบบนชั้นแรกของวาว บ่อน้ำขั้นบันไดนี้สร้างขึ้นโดยราณาวีรสิงห์ (Rana Veer Singh) แห่งจักรวรรดิวเฆละ (Vaghela dynasty) แห่งทันไทเทศ (Dandai Desh) แต่หลังราณาสิ้นพระชนม์ในสงคราม กษัตริย์มุสลิมจากเมืองข้างเคียง มะห์มุดเบกาดา จึงสร้างวาวขึ้นใหม่/สร้างต่อด้วยสถาปัตยกรรมอินโด-อิสลามในปี 1499
# คาบสมุทรชิมาบาระ
คาบสมุทรชิมาบาระ  อยู่ทางตะวันออกของเมืองนางาซากิ จังหวัดนางาซากิ เกาะคีวชู ประเทศญี่ปุ่น ปลายด้านทิศตะวันออกเฉียงเหนือเป็นที่ตั้งของเมืองชิมาบาระ 

บริเวณนี้เกิดเหตุการณ์กบฏชิมาบาระซึ่งเป็นการก่อกบฏของชาวไร่ชาวนาและโรนิงที่นำโดยชาวคริสต์ใน ค.ศ. 1637–1638 เหตุการณ์นี้ตอกย้ำความไม่ไว้วางใจชาวคริสต์และชาวต่างชาติของโชกุนอิเอมิตสึยิ่งขึ้น และเป็นปัจจัยที่นำไปสู่การตัดสินใจตัดขาดญี่ปุ่นจากโลกภายนอกใน ค.ศ. 1639 ตั้งแต่นั้นมามีเพียงชาวดัตช์และชาวจีนเท่านั้นที่ได้รับอนุญาตให้เข้าญี่ปุ่นผ่านทางนางาซากิ จนกระทั่งญี่ปุ่นเปิดประเทศอีกครั้งHane, Modern Japan: A Historical Survey, p. 24
  thumb|left|170px|แผนที่แสดงความสูงต่ำ
# ปราสาทฮิโนเอะ
ปราสาทฮิโนเอะ  เป็นปราสาทญี่ปุ่นในมินามิชิมาบาระ จังหวัดนางาซากิ ประเทศญี่ปุ่น ตัวปราสาทเดิมสร้างขึ้นในคริสต์ศตวรรษที่ 13 โดยมีตระกูลอาริมะเป็นเจ้าของ และเป็นที่อยู่ของไดเมียวที่นับถือศาสนาคริสต์ ใน ค.ศ. 1637 ในระหว่างการก่อกบฏชิมาบาระ กองทัพโชกุนโทกูงาวะเผาปราสาทนี้ หลังจากมอดไหม้ไปแล้ว ก็ยังคงเห็นซากปราสาทอยู่Churches and Christian Sites in Nagasaki (Hinoe Castle) : "The 14th lord, Harunobu (1567–1612) was a Christian daimyō and refurbished his castle into a large scale which had gardens, a tea arbor and many rooms. There remain stone walls around the site of the front gate. A recent survey reveals that the construction materials including the stone steps were diverted from tombstones in Buddhist grave-yards which the lord had demolished. The fact indicates the religious situation in those days when Christianity was flourishing. In 1982, the location of the ruined castle was designated as a National Historic Site."

ข้อมูล
Nagasaki Prefectural Government: "Site of Hinoe Castle"
"Isahaya at Your Fingertips"  (see "Sites of Hara Castle and Hinoe Castle")
# ปัฏฏทกัลลุ
ปัฏทกัล หรือ ปัฏฏทกัลลุ หรือ รักตปุระ เป็นหมู่เทวสถานในศาสนาฮินดูและไชนะสร้างขึ้นในศตวรรษที่ 7 และ 8 ในตอนเหนือของรัฐกรณาฏกะ บนฝั่งตะวันตกของแม่น้ำมาลประภา ในอำเภอพคลโกฏ หมู่เทวสถานนี้ได้รับสถานะแหล่งมรดกโลกโดยยูเนสโกGroup of Monuments at Pattadakal, UNESCO; See also Advisory Body Evaluation (ICOMOS), UNESCO  ตั้งอยู่ราว  จากพทามี และราว  จากไอโหเล ซึ่งล้วนเป็นศูนย์กลางสำคัญของจลุกยะWorld Heritage Sites - Pattadakal - More Detail, Archaeological Survey of India, Government of India (2012) ปัจจุบันอยู่ภายใต้การดูแลของกรมสำรวจโบราณคดีอินเดีย (ASI)World Heritage Sites - Pattadakal; Group of Monuments at Pattadakal (1987), Karnataka; ASI, Government of India

ยูเนสโกระบุว่าหมู่โบราณสถานนี้เป็น "การผสมผสานอย่างลงตัวของรูปแบบสถาปัตยกรรมอินเดียเหนือและใต้" และเป็นผลงานชิ้นเอกของ "ศิลปะสรรหา" (eclectic art) ที่จุดสูงสุด หมู่มนเทียรฮินดูที่นี่สร้างขึ้นเพื่อบูชาพระศิวะ รวมถึงปรากฏลักษณะเทววิทยาและตำนานแบบลัทธิไวษณพ และ ลัทธิศักติ เช่นเดียวกัน งานแกะสลักปรากฏเรื่องราวจากพระเวทและปุราณะ รวมถึง รามายณะ, มหาภารตะ, ภควตาปุราณะ, ปัญจตันตระ และ กิราตารชุนียะ เทวสถานที่ประณีตที่สุดในบรรดาทั้งหมดปรากฏงานแกะสลักที่ผสมผสานแบบอินเดียเหนือและอินเดียใต้อย่างลงตัว เช่นในปาปนาถมนเทียร (Papanatha) และวิรูปักษมนเทียร (Virupaksha) วิรูปักษมนเทียรในปัจจุบันยังคงเป็นเทวสถานที่มีการบูชาและประกอบพิธีเป็นปกติอยู่Virupaksha Temple , ASI India (2011)
# ฟิรีญุลมะนาศีร
ฟิรีญุลมะนาศีร  เป็นอำเภอในประเทศกาตาร์ ตั้งอยู่ในเขตเทศบาลอัรร็อยยาน จากสำมะโน 2015 อำเภอนี้มีประชากร 283,675 คน 

ภูมิศาสตร์
ชายแดนทางใต้ติดกับบูซิดเราะฮ์ ทางตะวันออกติดกับอัลอะซีซียะฮ์ ทางเหนือติดกับบะอ์ยา และทางเหนือกับตะวันตกติดกับมุอัยษิร

ภาพ
# ภาวะเมาไนโตรเจน
ภาวะเมาไนโตรเจน หรือ ภาวะเซื่องซึมเหตุไนโตรเจน  หรือ ภาวะเซื่องซึมเหตุก๊าซเฉื่อย  หรือชื่ออื่น ๆ อาการเมาน้ำลึก  และ ปรากฏการณ์มาร์ทีนี  เป็นการลดลงของความรู้ตัวชนิดแก้ไขได้ อันเกิดจากการดำน้ำที่ความลึกสูง ซึ่งเกิดจากฤทธิ์กดประสาทของก๊าซเฉื่อยบางชนิดที่ความดันหนึ่ง ภาษาอังกฤษของคำว่าภาวะเซื่องซึม (Nacrosis) มาจากภาษากรีก  (narkōsis) แปลว่า "การทำให้ชา" ซึ่งมาจาก  (narkē) แปลว่า "ความชา ไร้ความรู้สึก" คำซึ่งปรากฏใช้โดยทั้งโฮเมอร์ และ ฮิปพอคราทีส ภาวะเซื่องซึมมีอาการคล้ายกับความเมา (ภาวะพิษเหตุแอลกอฮอล์) หรือการสูดเอาไนตรัสออกไซด์ ภาวะเมาไนโตรเจนอาจพบได้ในการดำน้ำที่ความตื้นแต่มักไม่ปรากฏชัดเจนเท่าการดำน้ำที่ความลึกมากกว่า 30 เมตร

นอกจากฮีเลียม (และอาจรวมถึงนีออน) อากาศที่หายใจล้วนมีผลกดประสาท ซึ่งแตกต่างกันไปตามความดันของก๊าซแต่ละชนิด  เข้าใจกันว่าเกิดจากความสามารถในการละลายในลิพิด อย่างไรก็ตามทฤษฎีนี้ยังเป็นที่ถกเถียงกันอยู่ แต่มีหลักฐานชัดเจนว่าลักษณะทั้งสองประการมีความเกี่ยวเนื่องกันในทางฟิสิกส์
# ปารีสตะวันตก
สมญานาม ปารีสตะวันตก (,) หรือ ปารีสแห่งอเมริกา (,) ในบางกรณี ได้รับการนำไปใช้อย่างแพร่หลายกับสถานที่หลายแห่ง ได้แก่:

 อาบีจาน ประเทศโกตดิวัวร์
 บัวโนสไอเรส ประเทศอาร์เจนตินา 
 ซินซินแนติ รัฐโอไฮโอ สหรัฐ
 เดนเวอร์ รัฐโคโลราโด สหรัฐ
 ดีทรอยต์ รัฐมิชิแกน สหรัฐ
 เมรีดา รัฐยูกาตัน ประเทศเม็กซิโก
 มอนทรีออล รัฐควิเบก ประเทศแคนาดา
 ซานฟรานซิสโก รัฐแคลิฟอร์เนีย สหรัฐ
# วัดพระปรางค์ (จังหวัดสิงห์บุรี)
วัดพระปรางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงกลัด อำเภอบางระจัน จังหวัดสิงห์บุรี

ภายในบริเวณวัดมีพระปรางค์ศิลปะอยุธยาตอนต้น พุทธศตวรรษที่ 21 สันนิษฐานว่าสร้างในสมัยสมเด็จพระนารายณ์มหาราช องค์ปรางค์สูง 15 เมตร ก่อด้วยอิฐแบบปรางค์ไทยสูงชะลูดคล้ายฝักข้าวโพด ฐานเตี้ย ภายในกลวง มีคูหาสี่เหลี่ยมจตุรัสบนผนังคูหา และปัจจุบันร่องรอยภาพจิตรกรรมฝาผนังได้ลบเลือนไปแล้ว ด้านหลังมีวิหารเก่าแก่แบบอยุธยา หน้าบันเป็นลายแกะสลักไม้รูปตัวสิงห์และคันทวยต่าง ๆ มีภูเขาและรอยพระพุทธบาทจำลองบนยอดเขา อุโบสถมีลักษณะสถาปัตยกรรมแบบอยุธยาตอนปลาย วัดพระปรางค์ถูกขึ้นทะเบียนเป็นโบราณสถานเมื่อวันที่ 8 มีนาคม พ.ศ. 2478

นอกจากนั้นยังปรากฏร่องรอยของเตาเผาแม่น้ำน้อยประมาณ 3–4 เตา ซึ่งเป็นแหล่งผลิตเครื่องปั้นดินเผาขนาดใหญ่ที่สุดในสมัยกรุงศรีอยุธยา ตัวเตาเป็นแบบระบายความร้อนเฉียงขึ้นตั้งอยู่บนเนินขนาดใหญ่ตัวเตาบางตัวคล้ายเรือประทุนเรียกว่า เตาประทุน ผลิตภัณฑ์ที่พบมากคือไหไหสี่หู อ่าง ครก กระปุก ขวด ช่อฟ้า กาน้ำ ช่อฟ้า ประติมากรรมลอยตัวรูปสัตว์ต่าง ๆ และกระสุนปืนใหญ่ เป็นต้น
# ปารีสตะวันออก
สมญานาม ปารีสตะวันออก (,) ได้รับการนำไปใช้อย่างแพร่หลายกับสถานที่หลายแห่ง ได้แก่:

 บากู  ประเทศอาเซอร์ไบจาน.
 เบรุต ประเทศเลบานอน
 บูคาเรสต์ ประเทศโรมาเนีย
 บูดาเปสต์ ประเทศฮังการี
 เอสแฟฮอน ประเทศอิหร่าน
 ฮานอย ประเทศเวียดนาม
 อีร์คุตสค์ ประเทศรัสเซีย
 อิสตันบูล ประเทศตุรกี
 ชัยปุระ ประเทศอินเดีย
 คาบูล ประเทศอัฟกานิสถาน
 ลาฮอร์ ประเทศปากีสถาน
 ไลพ์ซิช ประเทศเยอรมนี
 มะนิลา ประเทศฟิลิปปินส์
 ปราก ประเทศเช็กเกีย
 รีกา ประเทศลัตเวีย
 เกาะรอสส์ ประเทศอินเดีย
 ไซ่ง่อน ประเทศเวียดนาม
 เซนต์ปีเตอร์สเบิร์ก ประเทศรัสเซีย
 เซี่ยงไฮ้ ประเทศจีน
 วอร์ซอ ประเทศโปแลนด์

ดูเพิ่ม
 ปารีสตะวันตก
 ปารีสเหนือ
 ปารีสใต้
 ปารีสแห่งที่ราบ
 ปารีสแห่งทุ่งหญ้าแพรรี
 ปารีสน้อย (แก้ความกำกวม)
# เส้นเมส
เส้นเมส  หรือ เส้นอัลดริค-เมส  หรือ ลิวโคนัยเชียสไตรอาทา  เป็นเส้นสีขาวตามเล็บของนิ้วมือหรือนิ้วเท้า เส้นเมสเกิดจากภาวะพิษจากการถูกสารหนู, ธัลเลียม เซเลเนียม หรือโลหะหนักอื่น อย่างต่อเนื่อง และสามารถพบได้ในภาวะไตวาย และผู้ที่ได้รับการทำเคโมเทอราพี อาการนี้แตกต่างกับ Muehrcke's nails ซึ่งเส้นเกิดใต้เล็บและไม่ขยับไปตามการเจริญของเล็บ

ชื่อ เมส นั้นตั้งตามแพทย์ชาวดัตช์ R. A. Mees ผู้เขียนบรรยายความผิดปกตินี้ในปี 1919 อย่างไรก็ตามปรากฏการบรรยายอาการในลักษณะเดียวกันโดย E. S. Reynolds ชาวอังกฤษเมื่อปี 1901 Reprinted in  และ C. J. Aldrich ชาวอเมริกันในปี 1904
# วัดเกาะแก้วสุทธาราม
วัดเกาะแก้วสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านลาด อำเภอบ้านลาด จังหวัดเพชรบุรี มีที่ดินตั้งวัดประมาณ 17 ไร่ ทิศตะวันตกจรดแม่น้ำเพชรบุรี

วัดเกาะแก้วสุทธารามตั้งวัดเมื่อ พ.ศ. 2200 ได้รับพระราชทานวิสุงคามสีมา เมื่อ พ.ศ. 2295 ชาวบ้านทั่วไปเรียกกันว่า วัดเกาะ ในอดีตมีสายน้ำไหลผ่านรอบด้าน คือ ด้านทิศตะวันตกจรดแม่น้ำเพชรบุรี และมีสายน้ำแยกจากแม่น้ำเพชรบุรีย่านวัดเกาะ 2 สาย คือทางทิศเหนือของวัด สายน้ำแยกจากแม่น้ำสายใหญ่ไหลไปทางทิศตะวันออก สายน้ำอีกสายหนึ่งอยู่ทางทิศใต้ของวัดเป็นคลองคั่นระหว่างวัดเกาะกับวัดจันทราวาส เรียกว่า คลองวัดเกาะ ไหลไปทางทิศตะวันออกไปบรรจบกับสายน้ำทางทิศเหนือรวมตัวไปทางทิศตะวันออกทำให้อาณาเขตของวัดมีสภาพเป็นเกาะ 

วัดมีโบราณสถานและโบราณวัตถุมากมายหลายอย่างเช่น เจดีย์รายด้านหน้าอุโบสถจำนวน 2 องค์ เป็นเจดีย์ย่อมุมไม้สิบสอง ฐานสิงห์ องค์ระฆังเหลี่ยมประดับลวดลายปูนปั้น มีบัวกลุ่มรองรับแว่นฟ้าที่รับองค์ระฆัง อีกชั้นหนึ่ง ส่วนยอดของเจดีย์ทั้งสององค์ ชำรุดหักหายไป ฐานบางส่วนอยู่ใต้พื้นซีเมนต์ที่ทางวัดทำขึ้นเมื่อปรับปรุงอุโบสถ ศาลาลักษณะเป็นศาลาโถง เครื่องไม้ เครื่องบนเป็นไม้ มุงกระเบื้องว่าวซีเมนต์ ใบเสมาหินแกรนิตสลักลวดลายส่วนยอดทำเป็นยอดพระเกี้ยวครอบ เอวเสมาคอดเล็ก ที่เอวมีลายนาคสามเศียรเป็นตัวเหงา ตัวเสมาตรงกลางสลักเป็นแถบยาว กลางแถบมีลายประจำยาม จากแถบตรงกลางมีแนวเส้นโค้งออกไปตามขอบจนถึงท้องเสมา ค่อนไปทางด้านบนมีลายดอกไม้รูปกลมประดับทั้ง 2 ซีก ทำให้ดูเหมือนตาจึงมักเรียกว่าเสมาแบบมีตา ตรงแนวรูปสามเหลี่ยมที่ท้องเสมาเป็นลายดอกไม้ ใบเทศครึ่งซีก ส่วนขอบสี่เหลี่ยมที่นิยมเรียกว่าแท่นเสมาสลักลายกลีบบัว 

พระประธานในอุโบสถ ปัจจุบันถูกบูรณะแล้วพร้อมกับอุโบสถเป็นพระพุทธรูปปูนปั้นปางมารวิชัย ฝาผนังอุโบสถมีจิตรกรรมฝาผนังเขียนเต็มผนังด้านข้างทั้ง 2 ด้าน เนื่องด้วยอุโบสถไม่มีช่องหน้าต่าง จดปีที่เขียนว่า พ.ศ. 2277 ตรงกับรัชกาลสมเด็จพระเจ้าอยู่หัวบรมโกศ สมัยอยุธยาตอนปลาย

รายนามเจ้าอาวาส
 หลวงพ่อบุญ
 พระอธิการใหม่ กิตฺติโก
 หลวงพ่อเวกวฺฑฒปญฺโญ  
 หลวงพ่อยิ้ม 
 พระอธิการอุ่น
 พระใบกีฎาสืบ ปญฺญาธโร
# วัดสมานรัตนาราม
วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง)  

ครอบครัวท่านขุนสมานจีนประชา (เดิมชื่อจ๋าย) เมื่อท่านขุนสมานจีนประชาถึงแก่กรรมแล้ว ภรรยาทั้ง 2 ของท่านขุนสมานจีนประชา นางทิม สืบสมาน และ นางผ่อง สืบสมาน (เพิ่มนคร) พร้อมด้วย นางยี่สุ่น มีความศรัทธาคิดจะสร้างวัดเพื่ออุทิศส่วนกุศลให้สามีผู้ล่วงลับ จึงได้ดำเนินการสร้างวัด ปรากฏตามหลักฐาน เมื่อ พ.ศ. 2422 เมื่อสร้างวัดเสร็จเรียบร้อยแล้ว จึงได้ตั้งชื่อวัดว่า วัดใหม่ขุนสมานเพิ่มนคร แต่เดิมเป็นฝ่ายมหานิกาย แต่ปกครองไม่นานนัก ผู้สร้างวัดได้ถวายพระในคณะธรรมยุตมีพระครูศิริปัญญามุนี (อ่อน เทวนิโพ) เป็นประธานสงฆ์ในการรับถวาย ต่อมาสมเด็จพระมหาสมณเจ้า กรมพระยาวชิรญาณวโรรสเสด็จออกตรวจสังฆมณฑลทางเรือตามลำแม่น้ำบางปะกง พระองค์ทรงเห็นป้ายชื่อวัดว่าไม่สอดคล้องกับตำบลไผ่แสวก จึงทรงตั้งชื่อเสียใหม่ว่า วัดไผ่แสวก เพื่อให้สอดคล้องกับตำบล แต่เมื่อทางราชการได้ยุบตำบลไผ่แสวกไปรวมกับตำบลบางแก้ว พระเถระผู้ใหญ่พร้อมด้วยภิกษุสามเณรชาวบ้านอุบาสกอุบาสิกาต่างก็มีความเห็นพ้องกันว่าสมควรที่จะเปลี่ยนชื่อวัดเสียใหม่ เป็น "วัดสมานรัตนาราม" ให้มีชื่อคำว่า สมาน เพราะเป็นตระกูลที่สร้างวัดและคำว่าแก้ว เพื่อให้สอดคล้องกับตำบล

ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม 

รายนามเจ้าอาวาส
 พระสมุห์ทัด สุวัณโณ
 พระสุชิต สุชิโต
 พระครูอนันตธรรมรัต (อนันต์ อติลาโภ)
 พระสมุห์เอี่ยม (เอี่ยมบุญเลอ)
 พระครูสุทธาภิมุข (ผิน สุทธาภิมุโข สิทธิโกศล)
 พระราชวชิรประชานาถ (ไพรัตน์ ปญญาธโร) เจ้าคณะจังหวัดฉะเชิงเทรา (ธ)
# ตำนานวิญญาณแฟนซี
ตำนานวิญญาณแฟนซี  เป็นซีรีส์ไลต์โนเวลญี่ปุ่น เขียนโดย ยูริ คิตายามะ และวาดภาพประกอบโดย Riv เริ่มเผยแพร่ออนไลน์ในเดือนกุมภาพันธ์ พ.ศ. 2557 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังสำนักพิมพ์ Hobby Japan ได้ลิขสิทธิ์ตีพิมพ์เป็นหนังสือในเครือ HJ Bunko ตั้งแต่เดือนตุลาคม พ.ศ. 2558 ปัจจุบันวางจำหน่ายถึงเล่มที่ 18 ได้รับการดัดแปลงเป็นมังงะ วาดภาพโดย  tenkla เผยแพร่ออนไลน์ผ่านเว็บไซต์ Comic Fire ของสำนักพิมพ์ Hobby Japan ระหว่างเดือนตุลาคม พ.ศ. 2559 ถึงกุมภาพันธ์ พ.ศ. 2560 มังงะได้หยุดเขียนไปเพราะปัญหาด้านสุขภาพของผู้วาดมังงะ มังงะดัดแปลงชุดที่สอง วาดภาพโดย Futago Minaduki เผยแพร่ในเว็บไซต์เดียวกันตั้งแต่เดือนกรกฎาคม พ.ศ. 2560 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ได้รับการดัดแปลงเป็นซีรีส์อนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ ภาคแรกออกอากาศตั้งแต่เดือนกรกฎาคมถึงกันยายน พ.ศ. 2564

ในประเทศไทย สำนักพิมพ์กวีบุ๊คได้รับลิขสิทธิ์รูปแบบไลต์โนเวลของ ตำนานวิญญาณแฟนซี เผยแพร่ทางเว็บไซต์นิยายกวีบุ๊ค ต่อมาสำนักพิมพ์กิฟต์บุ๊คได้ลิขสิทธิ์ตีพิมพ์ไลต์โนเวลเป็นรูปเล่ม

มีการประกาศสร้างฤดูกาลที่สอง โดยฤดูกาลที่สองออกอากาศตั้งแต่เดือนตุลาคมถึงธันวาคม พ.ศ. 2567

 เรื่องย่อ 
ริโอ เด็กกำพร้าที่อาศัยอยู่ในสลัม เมื่ออายุได้ 7 ขวบ เขาระลึกชาติเกิดได้ว่าตัวเองเคยเป็นนักศึกษาที่ประเทศญี่ปุ่นชื่อ ฮารุโตะ อามากาวะ และได้รู้ว่าเขาเกิดใหม่ในโลกแห่งดาบและเวทมนตร์ ในระหว่างที่กำลังสับสนอยู่นั้น ริโอก็ใช้พลังพิเศษที่ได้มาพร้อมกับความทรงจำในอดีตช่วยในการไขคดีลักพาตัวเด็กผู้หญิงจนได้รับความดีความชอบถูกพิจารณาให้เข้าเรียนในโรงเรียนชั้นนำของอาณาจักรที่มีแต่พวกลูกขุนนาง

 ตัวละคร 
 / 

เด็กกำพร้าที่อาศัยอยู่ในสลัมในอาณาจักรเบอร์แทรม เมื่ออายุได้ 7 ขวบ เขากลับพบว่าความทรงจำของนักศึกษาหนุ่มชื่อ "ฮารุโตะ อามากาวะ" ที่เสียชีวิตจากอุบัติเหตุได้หวนกลับมาให้เขาเห็นอีกครั้ง
ด

เด็กสาวอายุ 12 ปี ถึงจะอายุยังน้อยแต่ด้วยผลการเรียนที่ดีเลิศทำให้เธอเป็นถึงอาจารย์สอนอยู่ที่สถาบันหลวงเบอร์แทรมและคอยเป็นที่ปรึกษาให้กับริโอ

วิญญาณลึกลับที่มักปรากฏตัวขึ้นต่อหน้าริโอ หลังจากที่ความทรงจำของฮารุโตะฟื้นคืนมา เธอเป็นคนที่คอยสอนเวทมนตร์ให้กับริโอในเวลาที่เขากำลังตกอยู่ในอันตราย

 / 
 
สุนัขจิ้งจอกสีส้มที่มีความแข็งแกร่งทางด้านร่างกายสูงและด้วยเหตุนี้ทำให้เธอถูกส่งตัวไปลอบสังหารริโอในระหว่างที่เขากำลังเดินทาง ตามคำสั่งของเจ้านาย

มิฮารุ อายาเสะ เธอคือรักแรกและเป็นเพื่อนสมัยเด็กของฮารุโตะเธอรอมานานที่จะได้พบกับฮารุโตะอีกครั้งหลังจากการหย่าร้างของพ่อแม่

เจ้าหญิงองค์แรกแห่งอาณาจักรเบอร์แทรม เด็กสาวผู้มีความสามารถ มีบุคลิกที่ดีและเฉลียวฉลาด

เจ้าหญิงองค์ที่ 2 แห่งอาณาจักรเบอร์แทรม น้องสาวของคริสติน่าแม้จะเป็นพี่น้องกันแต่นิสัยของฟลอร่าตรงข้ามกับพี่สาวของเธอโดยสิ้นเชิง เธอค่อนข้างที่จะอ่อนแอและมีความเมตตามักจะคิดถึงความรู้สึกของผู้อื่นอยู่เสมอ

 
โรอาน่า ฟอนติน่า เธอเป็นหญิงสาวผู้สูงศักดิ์ของบ้าน จากเมือง เบลทรัม ซึ่งเป็นบ้านที่มีชื่อเสียงด้านการวิจัยเวทมนตร์และมีความสามารถในด้านเวทมนตร์สูง

อัลเฟรด เป็นดาบของกษัตริย์และเป็นอัศวินที่แข็งแกร่งที่สุดของอาณาจักรเบลทรัม

เขาเป็นรองผู้บัญชาการของราชองครักษ์ จนกระทั่ง ฟลอร่า ถูกลักพาตัว เขาพยายามบังคับ ริโอ ให้สารภาพผิดว่าเขานั้นเป็นคนลักพาตัวฟลอร่า และทรมานริโอด้วยการตีเพื่อจะปกป้องตำแหน่งของเขา

Lucius

 / 

 

 

 หมายเหตุ
# โรคติดเชื้อบรูเซลลา
โรคติดเชื้อบรูเซลลา  เป็นโรคติดเชื้อจากสัตว์ที่เกิดจากการทานนมที่ไม่ผ่านการพาสเจอไรส์หรือเนื้อสัตว์ที่ไม่ผ่านการปรุงให้สุกซึ่งได้จากสัตว์ที่มีเชื้อ หรือจากการสัมผัสใกล้ชิดกับสารคัดหลั่ง ชื่ออื่น ๆ ของโรคได้แก่ไข้แบบเป็นระยะ (undulant fever), ไข้มอลตา (Malta fever) และ ไข้เมดิเตอร์เรเนียน (Mediterranean fever)

สปีชีส์ Brucella เป็นแบคทีเรียกรัมลบ, ไม่เคลื่อนที่, ไม่สร้างสปอร์ รูปร่างแท่ง (ค็อกโคบาซิลไล) เมื่อเข้าสู่ร่างกายจะกลายเป็นปรสิตในเซลล์ชนิดแฟกคับเททีฟก่อให้เกิดโรคเรื้อรังซึ่งอาจดำเนินไปตลอดชีวิต แบคทีเรียสปีชีส์ที่ก่อโรคในมนุษย์ได้แก่ B. abortus, B. canis, B. melitensis และ B. suis โดย B. abortus แพร่กระจายยากกว่า B. melitensis และมักปรากฏติดเชื้อในวัวหรือสัตว์, B. canis ติดเชื้อในสุนัข และ B. melitensis เป็นสายพันธุ์ที่แพร่กระจายง่ายที่สุดและมักติดเชื้อในแพะและแกะในบางครั้ง B. suis มีควาามสมารถแพร่กระจายกลาง ๆ และมักติดเชื้อในหมู อาการของโรคในมุนษย์ปนะกอบดเวยเหงื่ออกมากเกิน, อาการเจ็บปวดในข้อและกล้ามเนื้อ

สปีชีส์ Brucella เคนถูกนำมาใช้เป็นอาวุธในหลายประเทศพัฒนาแล้วในช่วงกลางศตวรรษที่ 20 ในปี 1954 B. suis เป็นอาวุธชีวภาพตัวแรกของสหรัฐอเมริกาที่เก็บไว้ในคลังแสงไพน์บลัฟ ใกล้กับเมืองไพน์บลัฟ รัฐอาร์คันซอ สปีชีส์ Brucella เช่นเดียวกับอาวุธชีวภาพอื่น ๆ ต่อมาถูกทำลายทิ้งในปี 1971–72 ภายใต้คำสั่งของประธานาธิบดีริชาร์ด นิกซัน
# บากูส
บากูส  เป็นย่านแห่งหนึ่งในเมืองอเล็กซานเดรีย ประเทศอียิปต์

ญะมาล อับดุนนาศิร อดีตประธานาธิบดีอียิปต์ เกิดในย่านบากูสเมื่อ ค.ศ. 1918
# วัดจุฬามณี (จังหวัดพระนครศรีอยุธยา)
วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกุ่ม อำเภอบางบาล จังหวัดพระนครศรีอยุธยา

วัดจุฬามณีสร้างขึ้้นตั้งแต่สมัยอยุธยาประมาณ พ.ศ. 2293 ชาวบ้านเรียกว่า วัดจุฬา กล่าวกันว่า พระยารัตนบดินทร์เดชานุชิต เป็นผู้อุปถัมภ์บูรณะปฏิสังขรณ์ วัดได้รับพระราชทานวิสุงคามสีมาเมื่อ พ.ศ. 2304 ทางวัดได้เปิดสอนพระปริยัติธรรมตั้งแต่ พ.ศ. 2470 

เสนาสนะที่สำคัญ ได้แก่ อุโบสถมีขนาดกว้างประมาณ 13 เมตร ยาวประมาณ 2.5 เมตร หลังคาลดชั้นต่อปีก ด้านนอกรองรับด้วยเสาเหลี่ยมด้านละ 6 ต้น บนฐานเดียวกันและด้านสกัดด้านละ 6 ต้น เช่นกัน หน้าบันแต่เดิมแกะสลักด้วยไม้ ปัจจุบันทำเป็นลายปูนปั้นติดกระจกรูปพระพุทธเจ้าปางประทานพร ล้อมรอบด้วยลายกระหนกเปลว ประดับด้วยช่อฟ้า ใบระกา หางหงส์ซึ่งเดิมเป็นไม้ ปัจจุบันเปลี่ยนเป็นปูนซีเมนต์ มีประตูหน้าต่างประดับด้วยปูนปั้นเป็นซุ้มเรือนยอด ทาสีติดกระจก บานประตูและบานหน้าต่างทำเป็นลายรดน้ำ มณฑปที่ประดิษฐานพระพุทธบาทจำลอง และมีเจดีย์ทรงกลมแบบระฆังคว่ำ 2 องค์ ศาลาการเปรียญ เป็นอาคารไม้ทรงไทย 2 หลัง ยกพื้นใต้ถุนสูง แต่เดิมตั้งอยู่ริมแม่น้ำ ต่อมาย้ายมาสร้างเคียงข้างอุโบสถ หลังคาเรือนประธานทรงจั่วต่อปีกทั้ง 4 ด้าน หน้าบันตกแต่งด้วยลายแกะสลักไม้ทาสี รูปเจดีย์จุฬามณีในซุ้มเรือนแก้ว ขนาบข้างด้วยเทวดาถือฉัตร 5 ชั้น ส่วนเรือนโถงหลังเล็กด้านทิศใต้ หน้าบันแกะสลักไม้ทาสีในกรอบรูปสามเหลี่ยม ด้านนอกเป็นลายกนกเปลวสีเหลืองเป็นรูปพุทธประวัติตอนเจ้าชายสิทธัตถะทรงผนวชบนพื้นสีฟ้า

นอกจากนี้ภายในวัดได้พบโบราณวัตถุประเภทเรือโบราณ 2 ลำ ซึ่งปัจจุบันเหลือเพียงลำเดียวที่อยู่ที่วัดจุฬามณี
# วัดม่วง (จังหวัดอ่างทอง)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอวิเศษชัยชาญ จังหวัดอ่างทอง

เดิมวัดม่วงเป็นวัดร้างเก่าแก่ สันนิษฐานว่าร้างในสมัยกรุงศรีอยุธยาตอนปลาย ในสมัยที่แขวงเมืองวิเศษชัยชาญเป็นเมืองหน้าด่าน มีความเจริญรุ่งเรืองมาก ต่อมาเมื่อครั้งกรุงศรีอยุทธยาต้องเสียกรุงให้แก่พม่า ทำให้กลายเป็นวัดร้าง เหลือแต่เนินดินและพระพุทธรูปศักดิสิทธิ์หินศิลาแลงสีขาวปรกหักพังมีนามว่า ขาว โผล่อยู่เหนือเดินดินครึ่งองค์ ซึ่งต่อมาหลวงพ่อเกษม อาจารสุโภ ได้หล่อปั้นด้วยเนื้อปูนหุ้มให้เต็มองค์ ภายหลังท่านพระคูวิบูลอาจารคุณ (หลวงพ่อเกษม อาจารสุโภ) ได้มาปักกลดธุงดงค์ เห็นว่าบริเวณนี้เคยเป็นวัดร้าง น่าปฏิบัติธรรม แต่ขณะปฏิบัติธรรม ได้ปรากฏนิมิต เห็นองค์หลวงปู่ขาวและหลวงปู่แดง มาบอกว่าให้ท่านได้ช่วยก่อสร้างวัดม่วงขึ้นมาใหม่ จน พ.ศ. 2526 ท่านพระครูวิบูลอาจารคุณ ได้มีการเริ่มบูรณะและได้สร้างเสนาสนะต่าง ๆ ขึ้น โดยได้รับการบริจาค ทั้งเงินทำบุญ และทำบุญด้วยแรงงาน ร่วมกันดำเนินงานในการก่อสร้าง จนกระทั่งวันที่ 6 สิงหาคม พ.ศ. 2527 กระทรวงศึกษาธิการ จึงได้มีการประกาศยกฐานะให้วัดม่วง ซึ่งเคยเป็นวัดร้างให้เป็นวัดที่มีพระสงฆ์ เมื่อวันที่ 24 ตุลาคม พ.ศ. 2527 ได้มีการแต่งตั้งท่านพระครูวิบูลอาจารคุณเป็นเจ้าอาวาสวัดม่วง วัดได้รับพระราชทานวิสุงคามสีมา เมื่อวันที่ 12 กันยายน พ.ศ. 2529

จุดเด่นของวัด คือ พระพุทธมหานวมินทรศากยมุนีศรีวิเศษชัยชาญ หรือ หลวงพ่อใหญ่ พระพุทธรูปองค์ใหญ่ที่สุดในโลก ซึ่งเป็นพระพุทธรูปปางมารวิชัย ขนาดหน้าตักกว้าง 63 เมตร สูง 95 เมตร ประดิษฐานอยุ่กลางแจ้ง อุโบสถล้อมรอบด้วยกลีบบัวสีชมพูขนาดใหญ่ที่สุดในโลก วิหารแก้วชั้นล่าง เป็นพิพิธภัณฑ์วัตถุมงคลและ วัตถุโบราณ ภายในมีรูปปั้นเกจิอาจารย์ชื่อดังทั่วประเทศ ชั้นบน ประดิษฐานพระพุทธรูปศักดิ์สิทธิ์ปางมารวิชัยแบบสุโขทัย เทหล่อด้วยเนื้อเงินแท้บริสุทธิ์ บริเวณวัด มีรูปปั้นแสดงแดนนรก แดนสวรรค์ แดนเทพเจ้าไทย และแดนเทพเจ้าจีน มีรูปปั้นแสดงเหตุการณ์ในประวัติาสตร์เกี่ยวกับส่งคราม ไทย-พม่า ด้านหลังมีวังมัจฉา
# ทีมโอลิมปิกผู้ลี้ภัยในโอลิมปิกฤดูร้อน 2020
ทีมนักกีฬาผู้ลี้ภัยในโอลิมปิก จะแข่งขันในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในฐานะผู้เข้าร่วมโอลิมปิกอิสระ คณะกรรมการโอลิมปิกสากลได้เปลี่ยนรหัสเป็นตัวย่อจากภาษาฝรั่งเศส "EOR" ซึ่งหมายถึง Équipe Olympique des Réfugiés

 จำนวนนักกีฬา 
กีฬาชายหญิงรวมกรีฑา 5  2  7แบดมินตัน 1  0  1มวยสากลสมัครเล่น 2  0  2เรือแคนู 1  0  1จักรยาน 1  1  2ยูโด 3  3  6คาราเต้ 2  0  2ยิงปืน 0  1  1ว่ายน้ำ 1  1  2เทควันโด 1  2  3ยกน้ำหนัก 1  0  1มวยปล้ำ 1  0  1 รวม  19  10  29
# อีวัน บาร์มา
อีวัน บาร์มา  อาจเป็นหนึ่งในสถาปนิก (ร่วมกับปอสต์นิก ยากอฟเลฟ) ผู้ก่อสร้างมหาวิหารเซนต์เบซิลที่จัตุรัสแดงในมอสโก (สร้างใน ค.ศ. 1555 ถึง 1560)

เกียรติยศ
หลุมอุกกาบาตกว้าง 128 กิโลเมตรบนดาวพุธได้รับการตั้งชื่อว่าบาร์มา เพื่อเป็นเกียรติแก่สถาปนิกคนนี้
# อัลเฟรท ชมิท
อัลเฟรท ชมิท (, ; 19 พฤษภาคม ค.ศ. 1931 ที่เบอร์ลิน – 28 สิงหาคม ค.ศ. 2012 ที่ฟรังค์ฟวร์ทอัมไมน์) เป็นนักปรัชญาชาวเยอรมัน

ผลงานสำคัญ
 Der Begriff der Natur in der Lehre von Karl Marx. Frankfurt am Main: Europäische Verlagsanstalt, 1962. (English translation: The Concept of Nature in Marx. Translated by Ben Fowkes. London: NLB, 1971, .)
 Geschichte und Struktur. Fragen einer marxistischen Historik. München: Hanser, 1971, . (English translation: History and structure. An essay on Hegelian-Marxist and structuralist theories of history. Translated by Jeffrey Herf. Cambridge, Massachusetts: MIT Press, 1981, .)
 Herbert Marcuse and Alfred Schmidt: Existenzialistische Marx-Interpretation. Frankfurt am Main: Europäische Verlagsanstalt, 1973, .
 Emanzipatorische Sinnlichkeit. Ludwig Feuerbachs anthropologischer Materialismus. München: Hanser, 1973, . (Spanish translation: Feuerbach, o, La sensualidad emancipada. Translated by Julio Carabaña. Madrid: Taurus, 1975, .)
 Zur Idee der Kritischen Theorie. Elemente der Philosophie Max Horkheimers. München: Hanser, 1974, .
 Die Kritische Theorie als Geschichtsphilosophie. München: Hanser, 1976, .
 Drei Studien über Materialismus. Schopenhauer. Horkheimer. Glücksproblem. München: Hanser, 1977, .
 Kritische Theorie, Humanismus, Aufklärung. Philosophische Arbeiten. Stuttgart: Reclam, 1981, .
 Goethes herrlich leuchtende Natur. Philosophische Studie zur deutschen Spätaufklärung. München: Hanser, 1984, .
 Die Wahrheit im Gewande der Lüge. Schopenhauers Religionsphilosophie. München; Zürich: Piper, 1986, .
 Entstehungsgeschichte der humanitären Freimaurerei. Deistische Wurzeln und Aspekte. Ed. by Klaus-Jürgen Grün and Thomas Forwe. Leipzig: Salier-Verlag, 2014,  (posthumous).
# บิสซิโนซิส
โรคฝุ่นฝ้ายจับปอด ICD-10 ภาษาไทย เป็นโรคเหตุอาชีพที่เกิดจากการเผชิญฝุ่นฝ้ายในสิ่งแวดล้อมการทำงานที่อากาศไม่ถ่ายเท โรคฝุ่นฝ้ายจับปอดมักพบในคนงานในอุตสาหกรรมผลิตด้ายและเส้นใย ในปัจจุบันบางส่วนสันนิษฐานว่าโรคเกิดจากฝุ่นฝ้ายโดยตรง ในขณะที่บางส่วนสันนิษฐานว่าเกิดจากการทำงานของเอ็นโดท็อกซินจากผนังเซลล์ของแบคทีเรียแกรมลบที่เติบโตอยู่ในฝ้าย ถึงแม้ว่าข้อสันนิษฐานว่าด้วยเอ็นโดท็อกซินจากแบคทีเรียจะมีความเป็นไปได้มากกว่า แต่การที่ไม่พบผู้ป่วยด้วยอาการใกล้เคียงกันในอุตสาหกรรมอื่นที่คนงานเผชิญเอ็นโดท็อกซินเช่นกันนั้นยังคงทำให้ข้อสันนิษฐานนี้ขาดมูลอยู่

ในจำนวนผู้เสียชีวิตที่เกี่ยวข้องกับโรคฝุ่นฝ้ายจับปอด 81 รายในสหรัฐ ระหว่างปี 1990 ถึง 1999 มี 48% ที่ประกอบอาชีพในอุตสาหกรรมด้ายและเส้นใย อ้างตามที่ปรากฏบนมรณบัตร ขื่อเล่นของโรคที่ว่า "ปอดสีน้ำตาล" (brown lung) นั้นเป็นการนิยามผิด ไม่เคยมีรายงานว่าผู้ป่วยมีปอดสีน้ำตาลตามที่ชื่อนี้เสนอ
# ลิสตีตูโตสตาตาเลเดลลาซันติสซีมาอันนุนซีอาตา
ลิสตีตูโตสตาตาเลเดลลาซันติสซีมาอันนุนซีอาตา  เป็นโรงเรียนประจำสตรีแห่งแรกในฟลอเรนซ์ โดยได้รับการก่อตั้งขึ้นเพื่อลูกสาวของมาร์ควิสจีโน กัปโปนี สถาบันดังกล่าวก่อตั้งขึ้นใน ค.ศ. 1823 เพื่อให้การศึกษาแก่สตรีชนชั้นสูงและชนชั้นขุนนาง ภายใต้การอุปถัมภ์ของมารีอา อันนา แห่งแซกโซนี และเลโอปอลโดที่ 2 แกรนด์ดยุกแห่งทัสกานี เดิมอาคารตั้งอยู่ในวีอาเดลลาสกาลา ฟลอเรนซ์ กระทั่งใน ค.ศ. 1865 ได้ย้ายไปอยู่ ณ วิลลาเดลปอจโจอิมเปรีอาเล ที่มองเห็นฟลอเรนซ์ ซึ่งยังคงอยู่จนถึงปัจจุบัน โรงเรียนดังกล่าวมีองค์การภราดาในปราโต กอลเลโจชีกอญญีนี  โดยมีบุคคลสำคัญทางวัฒนธรรมอย่างกูร์ซีโอ มาลาปาร์เต และดันนุนซีโอ เข้าร่วม

โรงเรียนนี้แบ่งเป็นโรงเรียนประถม, มัธยมต้น และมัธยมปลาย ซึ่งโรงเรียนประถมศึกษาเป็นโรงเรียนภาษาอิตาลี-เยอรมัน โดยสอนเด็กเป็นภาษาอิตาลี, เยอรมัน และอังกฤษ ส่วนโรงเรียนมัธยมต้นสอนเด็ก ๆ เป็นภาษาอิตาลีและอังกฤษเป็นส่วนใหญ่ โดยมีการสอนภาษาละตินเบื้องต้นและการสอนภาษากรีกโบราณเป็นวิชาเลือก

ขณะที่โรงเรียนมัธยมปลายซึ่งมีห้าปี ได้แบ่งออกเป็นโรงเรียนวิทยาศาสตร์, ภาษาศาสตร์ และคลาสสิกยุโรป โดยนักเรียนเริ่มที่อายุ 14 ปี ซึ่งภาษาศาสตร์มุ่งเน้นไปที่ภาษาเยอรมัน, ภาษาอิตาลี และภาษาอังกฤษ ตลอดจนวิชาหลัก ในขณะที่วิทยาศาสตร์ส่งเสริมวิทยาศาสตร์, ชีววิทยา, ฟิสิกส์, เคมี, ธรณีวิทยา, ปรัชญา, ประวัติศาสตร์ ส่วนคลาสสิกยุโรปเน้นไปที่กฎหมาย, เศรษฐศาสตร์, ภาษาอิตาลี, ภาษาเยอรมัน, ภาษากรีกโบราณ และภาษาละติน การอยู่ประจำยังคงเป็นแบบเอกชน แต่เป็นไปตามหลักสูตรของรัฐที่มีความต้องการมากขึ้น

เนื่องจากห้องพักมีจำนวนจำกัดภายในหอพักของเมดีชี จึงสงวนไว้สำหรับเด็กผู้หญิงประมาณ 80 คนเท่านั้น เด็กผู้หญิงส่วนใหญ่มาจากทั่วประเทศอิตาลี แต่มีนักเรียนต่างชาติเพียงไม่กี่คน เด็กผู้หญิงจากโรงเรียนนี้มีชื่อเรียกว่า "ปอจโจลีเน"

 ศิษย์เก่าที่มีชื่อเสียง 
 ดาชา มาราอีนี - นักเขียนชาวอิตาลี
 เจ้าหญิงมารี-โจเซแห่งเบลเยียม - ราชินีองค์สุดท้ายของประเทศอิตาลี
 เอดดา มุสโสลินี - ลูกคนโตของเบนิโต มุสโสลินี
# เขาโคโมจิ
เขาโคโมจิ  เป็นภูเขาไฟในจังหวัดกุมมะ ประเทศญี่ปุ่น มีความสูง 1,296 เมตร (4,252 ฟุต) และมีความสูงสัมพัทธ์อยู่ที่ 590 เมตร (1,936 ฟุต)